text: Motorvej spærret til midnat: Oprydning efter uheld tager længere tid end forventet
  25 oktober 2017 kl. 20.09
  Oprydningsarbejdet efter den lastbil, der forulykkede onsdag eftermiddag på motorvejen ved Rødekro, tager længere tid end forventet. Bilister skal finde alternative veje.
  Motorvej E45 er fortsat spærret ved frakørsel 69 Haderslev S og i sydgående retning.
   
  Vejdirektoratet oplyser, at arbejdet med at bjærge den lastbil, som kørte ind i et andet køretøj onsdag eftermiddag ved Rødekro, tager længere tid end forventet, og derfor vil motorvejen være spærret frem til midnat.
   
  Trafikken ledes lige nu fra ved afkørsel 69 Haderslev S, og trafikanter opfordres til at finde alternative ruter.
  Vejen forventes nu først genåbnet omkring midnat #dktrafikinfo https://t.co/vqyqOaew7K
  
  
  